Aleksandr Gripitsj

Aleksandr Gripitsj (russisk: Александр Сергеевич Грипич, født 1986) er en russisk friidrettsutøver som konkurrerer i stavhopp. Han ble russisk mester innendørs i 2015, og har sølv fra EM i friidrett innendørs 2015 som fremste internasjonale meritt.

 Idrettskarriere 
Gripitsj deltok i European Youth Olympic Festival 2003 i Paris, der han vant med et hopp på 4,95 meter. Han ble russisk U23-mester innendørs i 2005.Profil hos RusAthletics (norsk oversettelse med Google Translate), besøkt 6. august 2015. I 2006 kom han på 2.-plass i det russiske U23-mesterskapet innendørs, og han kom på 4.-plass i det russiske mesterskapet innendørs (senior). Utendørs kom han på 7.-plass både i det russiske mesterskapet for senior og U23-mesterskapet. 

Han kom på 3.-plass i Russian Winter Meeting 2007 i januar, med 5,65 meter. Dette var en forbedring av hans personlige rekord med 20 cm. Igjen kom han på 2.-plass i U23-mesterskapet innendørs, og i det russiske seniormesterskapet innendørs kom han på 6.-plass. Han kom på 5.-plass i det russiske U23-mesterskapet utendørs, og på 9.-plass i det russiske seniormesterskapet. Han vant stavsprang i det militære mesterskapet i Samara i august. I det russiske mesterskapet i 2008 i Kazan kom han på 6.-plass, og han vant Karelia Games i Finland. Han vant også Trofeo Città di Lugano-stevnet i Sveits. 

I februar 2009 kom han på 2.-plass i Krasnodar Governor Cup, og i det russiske mesterskapet innendørs kom han på 14.-plass. Han vant et stevne i Thonon-les-Bains i mai, med 5,60 som høyeste hopp. I juli deltok han i Sommeruniversiaden 2009 i Beograd, der han vant stavkonkurransen med 5,60 meter, foran Giorgio Piantella og Hendrik Gruber. I det russiske mesterskapet utendørs kom han på 2.-plass, bak Viktor Tsjistjakov. Han kom på 5.-plass både i VM i friidrett 2009 og DécaNation. I VM satte han ny personlig rekord, med 5,75 meter. 

I Springer-Meeting Cottbus 2010 vant han stavsprang, med 5,70 meter. Han vant også Meeting International d'Athlétisme Indoor i Bordeaux og Krasnodar Governor Cup, i forkant av det russiske mesterskapet innendørs. I innendørsmesterskapet kom han på 2.-plass, bak Dmitrij Starodubtsev. I VM i friidrett innendørs 2010 hoppet han 5,45 i kvalifiseringen, som var 13. beste resultat, og gikk ikke til finalen. Han deltok også i en del stevner i Diamond League 2010, der han kom på 2.-plass i Shanghai Golden Grand Prix og 3.-plass i Bislett Games. Han vant stavhopp i europacupen i friidrett for klubblag i Vila Real de Santo António, og kom på 6.-plass i Lag-EM i friidrett 2010. Han var kvalifisert til EM i friidrett 2010, men stilte ikke i konkurransen. 

Også i europacupen i friidrett for klubblag 2011 vant han stavkonkurransen, og i European Athletics Festival i Bydgoszcz kom han på 2.-plass. I Lag-EM i friidrett kom han på 3.-plass, som ga Russland 10 poeng i lagkonkurransen, der de vant Super League sammenlagt. I det russiske mesterskapet utendørs kom han på 5.-plass, og han deltok også i Sommeruniversiaden 2011 i Shenzhen i Kina, der han kom på delt 2.-plass sammen med polske Mateusz Didenkow, bak Łukasz Michalski. Gripitsj tangerte her sin personlige rekord på 5,75 meter. Han kom på 5.-plass i det russiske mesterskapet innendørs 2012.

Gripitsj kom på 3.-plass i det russiske innendørsmesterskapet i 2013, med 5,55 meter. Han vant med 5,60 meter i det russiske mesterskapet for lag i Sotsji.IAAF - Kupina, Koneva and Klishina star at the Russian Team Champs, besøkt 6. august 2015. I det russiske mesterskapet innendørs kom han på 3.-plass, der Anton Ivakin vant, og han kom også på 3.-plass i Jump and Fly-stevnet i München. Han representerte Russland i Lag-EM i friidrett 2013 i Gateshead, der han hoppet 5,20 meter og kom på 7.-plass. I juli deltok han i Sommeruniversiaden 2013, der han kom på 5.-plass, og han fikk sølv i det russiske mesterskapet utendørs, bak Sergej Kutsjerjanu, der begge hoppet 5,60 som beste resultat. I VM i friidrett 2013 greide han bare 5,40 i kvalifiseringen, og endte på 24.-plass. 

Han kom på delt 2.-plass i det russiske mesterskapet innendørs i 2014, bak Ilja Mudrov. Han vant den russiske sommeruniversiaden og det russiske mesterskapet for lag, begge disse ble arrangert i Adler, og han vant Internationales Pfingstsportfest i Tyskland i juni. I Lag-EM i friidrett 2014 kom han på delt 2.-plass i stavsprang, bak Renaud Lavillenie, som ga Russland 10,5 poeng i lagkonkurransen. I det russiske mesterskapet utendørs kom han på 4.-plass. Han deltok også i EM i friidrett 2014 i Zürich, der han hoppet 5,65 meter og kom på 5.-plass. I september vant han IAAF World Challenge i Rieti i Italia med 5,70 meter. 

Han startet 2015 med seier i Volgograd Governor Cup og Internationales Springer-Meeting Cottbus i Tyskland, der han hoppet 5,70 i begge stevnene. I februar 2015 vant han sitt første nasjonale mesterskap, da han ble russisk mester innendørs. Her hoppet han 5,81 meter. Han representerte Russland i EM i friidrett innendørs 2015 i Praha, der han kom på 2.-plass med ny personlig rekord på 5,85. Renaud Lavillenie vant mesterskapet, med 6,04 og ny mesterskapsrekord. Han kom på 5.-plass i Lag-EM i friidrett 2015, med 5,45. Han deltok i Diamond League 2015, der han bl.a. fikk 3.-plass i Golden Gala og 5.-plass i Meeting Areva. I det russiske mesterskapet utendørs i august vant han sitt første nasjonale utendørsmesterskap som senior, med 5,65 meter, foran Ivan Gertleyn og George Gorokhov.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Personer fra Krasnodar
Kategori:Russiske stavhoppere
Kategori:Universiade-gullmedaljevinnere for Russland
Kategori:Universiade-gullmedaljevinnere i friidrett
Kategori:Russiske mestere i friidrett
Kategori:Deltakere for Russland under VM i friidrett 2009
Kategori:Medaljevinnere under Sommeruniversiaden 2009
Kategori:Deltakere for Russland under VM i friidrett 2013
Kategori:Deltakere for Russland under VM i friidrett 2015
Kategori:Deltakere for Russland under EM i friidrett 2014
Kategori:Friidrettsutøvere under Sommeruniversiaden 2009